**ΔΕΛΤΙΟ ΤΥΠΟΥ ΓΙΑ ΤΗ ΔΙΗΜΕΡΙΔΑ ΤΟΥ ΙΕΠ**

**«Οι Τέχνες στη Γλωσσική Εκπαίδευση»**

Η Μονάδα «Τέχνες» σε συνεργασία με τη Μονάδα «Ανθρωπιστικών Επιστημών & Φιλολογίας» και την Υπομονάδα «Ξένων Γλωσσών» τoυ **Ινστιτούτου Εκπαιδευτικής Πολιτικής (Ι.Ε.Π.**) διοργανώνει **Διημερίδα με τίτλο «Οι Τέχνες στη Γλωσσική Εκπαίδευση»,** **στις 26 & 27 Ιουνίου 2019 στο 2ο Πειραματικό Γυμνάσιο Αθηνών.**

Θέμα της Διημερίδας είναι η αξιοποίηση των Τεχνών στη διδασκαλία των γλωσσικών μαθημάτων στην Α/θμια και Β/θμια εκπαίδευση. Στόχοι της Διημερίδας είναι: α) η παρουσίαση καινοτόμων διδακτικών προσεγγίσεων που αξιοποιούν τις Τέχνες στο γλωσσικό μάθημα και β) η δημιουργία αποθετηρίου διδακτικών σεναρίων, στα οποία θα έχουν πρόσβαση όλοι οι εκπαιδευτικοί. Για τον λόγο αυτό καλούνται οι ενδιαφερόμενοι/ενδιαφερόμενες να δηλώσουν τη συμμετοχή τους για την παρακολούθηση της Διημερίδας, στην ηλεκτρονική διεύθυνση:

<https://www.iep.edu.gr/services/mitroo/login.php>

**από τη Δευτέρα 10 Ιουνίου 2019 - ώρα 10.00 πμ.**

***Διευκρίνιση:***

 ***α) Εάν ΔΕΝ είστε ήδη εγγεγραμμένος/η, κάνετε «Εγγραφή» στη Δικτυακή Πύλη e-IEP (https://www.iep.edu.gr/services/mitroo) συμπληρώνοντας τα στοιχεία που ζητούνται.***

***Μετά την επιβεβαίωση του e-mail που έχετε δηλώσει, επιλέγετε το «Είσοδος» στο e-IEP.***

***β) Εάν είστε ήδη εγγεγραμμένος/η, επιλέγετε «Είσοδος» με τον προσωπικό σας κωδικό.***

Για την υποβολή των δηλώσεων συμμετοχής, η πλατφόρμα θα παραμείνει «ανοικτή» έως τη συμπλήρωση του μέγιστου αριθμού των διακοσίων (**200)**  συμμετοχών. Μόλις συμπληρωθεί ο προβλεπόμενος αριθμός δηλώσεων, η ηλεκτρονική πλατφόρμα θα «κλείσει» και δεν θα είναι πλέον δυνατή η δήλωση συμμετοχής.

Κατά τη διάρκεια της Διημερίδας θα τηρούνται παρουσιολόγια ανά ημέρα εργασιών. Μετά το πέρας της Διημερίδας και σε ημερομηνία που θα ανακοινωθεί, θα αναρτηθούν στον ιστότοπο του ΙΕΠ οι αντίστοιχες βεβαιώσεις παρακολούθησης.

Με εκτίμηση

Η Οργανωτική Επιτροπή της Διημερίδας